**Az előterjesztést megtárgyalta:**

* Jogi és Társadalmi Kapcsolatok Bizottsága
* Gazdasági és Városstratégiai Bizottság

 *A határozati javaslatot törvényességi*

 *szempontból megvizsgáltam:*

 */: Dr. Károlyi Ákos :/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2017. szeptember 14-i ülésére**

**Javaslat a Savaria Szimfonikus Zenekar 2017/2018-as évadra vonatkozó programtervének elfogadására**

Szombathely Megyei Jogú Város Közgyűlése a 279/2015. (VI.18.) Kgy. számú határozatával úgy döntött, hogy a Savaria Szimfonikus Zenekar (a továbbiakban: Zenekar) minden év május 31. napjáig készítse el - a Szombathelyi Egészségügyi és Kulturális GESZ igazgatójával egyeztetve - a következő évad részletes, az önkormányzati támogatási igényt is tartalmazó programtervét a Közgyűlés számára.

A Zenekar a dokumentumot - amely az előterjesztés mellékletét képezi - benyújtotta, és azt a Jogi és Társadalmi Kapcsolatok Bizottsága a 139/2017. (VI.13.) JTKB számú határozatával jóváhagyni javasolja a Közgyűlésnek.

A 2018. január 1. és 2018. június 30. közötti időszakra vonatkozó programtervhez 39.770.832,- Ft összegű önkormányzati támogatási igényt jelöl meg (bér- és üzemeltetési költség nélkül) az intézmény. 2017. év ugyanezen időszakában az önkormányzati támogatás összege a programtervhez: 40.048.332,- Ft volt.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. augusztus „ ”**

**/: Dr. Puskás Tivadar :/**

**HATÁROZATI JAVASLAT**

**…../2017. (IX.14.) Kgy. számú határozat**

A Közgyűlés a Savaria Szimfonikus Zenekar 2017/2018-as évadra vonatkozó programtervét megtárgyalta, és azt - az előterjesztés melléklete szerinti tartalommal - jóváhagyja.

**Felelős:** Dr. Puskás Tivadar polgármester

Koczka Tibor alpolgármester

Molnár Miklós alpolgármester

Dr. Károlyi Ákos jegyző

 (A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Víghné Horváth Ilona, a Szombathelyi Egészségügyi és Kulturális Intézmények GESZ igazgatója

Kiss Barna, a Savaria Szimfonikus Zenekar igazgatója)

**Határidő:** azonnal

.